На основу члана 119. став 1. тачка 1. Закона о основама система образовања и васпитања („ Сл. гласник РС“ бр. 88/17) и члана 56. став 1. тачка 1. Статута ОШ ''Љуба Ненадовић'' из Београда, Школски одбор на седници одржаној 20.12.2018. године доноси:

**П Р А В И Л Н И К**

**ПРАВИЛНИК О КОРИШЋЕЊУ СОПСТВЕНОГ АУТОМОБИЛА У СЛУЖБЕНЕ СВРХЕ**

**ОСНОВНЕ ШКОЛЕ ''Љуба Ненадовић“**

**Члан 1.**

Овим правилником дефинишу се услови и начин коришћења сопстеног аутомобила у службене сврхе у земљи.

**Члан 2.**

Сопствени аутомобил у службене сврхе могу да користе искључиво запослени у школи (у даљем тексту: Корисници) и то сви под једнаким условима без обзира на послове на којима се налазе или на године проведене у раду у школи.

**Члан 3.**

Корисник има право да користи аутомобил у службене сврхе само у случају обављања службеног пута, по одобрењу директора уз отворен путни налог.

Корисник има право да користи аутомобил у службене сврхе само у случају обављања службеног пута без накнаде аморитзације за сопствени атомобил уз његову сагласност да се одриче накнаде за амортизацију као и сваке друге одговорности установе за који обавља посао у току управљања аутомобилом приликом извршења радних обавеза.

**Члан 4.**

По правилу, корисник има право коришћења сопствeног аутомобила у службене сврхе уз надокнаду трошкова до неопорезованог месечног износа дефинисаног Законом.

Корисник има право коришћења сопственог аутомобила у службене сврхе уз надокнаду трошкова и преко неопорезованог месечног износа по изричитом одобрењу директора школе.

У случају из става 2. овог члана, трошкови се исплаћују у висини 30% од највише цене моторног бензина по пређеном километру.

Корисник има право да се одрекне накнаде трошкова који произлазе из амортизације у току коришћења сопственог аутомобила у замену за трошкове горива по пређеном километру у току обављања посла, доставе поште, превоза материјала, набавке материјала за потребе школе и сличне послове.

Трошкови горива из овог Члана 4. став 4 се обрачунавају по пређеном километру односно еквиваленту 1-ом литру горива на 10 км.

**Члан 5.**

Корисник може да корисити само један аутомобил и обавезан је да школи достави фотокопију саобраћајне дозволе аутомобила који има важећу регистрацију на име Корисника или члана његовог породичног домаћинства у случајевима из Члана 4. овог правилника и става 1, става 2, и става 3. О Корисницима се води евиденција у рачуноводству. С обзиром на вођење евиденције, Корисник је обавезан да промену аутомобила благовремено пријави писаним путем и достави фотокопију нове саобраћајне дозволе.

**Члан 6.**

Остваривање права коришћења сопственог аутомобила у службене сврхе остварује се отварањем путног налога осим у случајевима из Члана 3. став 2. Уз путни налог потребно је попунити посебан образац ПН1. Образац ПН1 штампан је уз овај правилник и његов је саставни део.

**Члан 7.**

У случају коришћења сопственог аутомобила за реализацију послова различитих облика сарадње, посебан образац ПН-1 парафира шеф рачуноводства, а потписује га директор школе. У случају коришћења сопственог аутомобила за реализацију пројеката, посебан образац ПН-1 парафира руководилац пројекта, а потписује га директор школе. У случају коришћења сопственог аутомобила за реализацију послова за заједничке потребе Школе, посебан образац ПН-1 парафира шеф рачуноводства, а потписује га директор школе.

**Члан 8.**

О коришћењу сопстеног аутомобила у службене сврхе води се одређена евиденција у рачуноводству. Евиденцију из става 1. овог члана у року од пет дана од дана ступања на снагу овог правилника, утврдиће шеф рачуноводства.

**Члан 9.**

Путни налог за службено путовање Корисника потписује директор школе, уз приложен парафирани Посебан образац ПН-1, а на основу евиденције о броју пређених километара у текућем месецу. Уколико је директор школе Корисник путни налог из става 1. потписује председник Школског одбора.

**Члан 10.**

Евиденција о коришћењу сопстеног аутомобила у службене сврхе служи рачуноводству као основа за обрачун путног рачуна. Посебан образац ПН-1 предаје се заједно са путним налогом ради обрачуна путних трошкова.

**Члан 11.**

Број пређених километара који евидентира служба рачуноводства и која се уписује у Посебан образац ПН-1 је утврђује се путем интернет сајтова који се користе за утврђивање удаљености између градова. У случају да се крајње одредиште не налази у Табели, за обрачун броја пређених километара узима се најближе место из Табеле.

**Члан 12.**

Овлашћено лице које парафира Посебан образац ПН-1, дужно је да на пригодан начин води евиденцију за све кориснике чији је налог парафирао. Овлашћено лице из става 1. овог члана, дужно је да наведену евиденцију достави на увид члановима Наставничког већа на њихов захтев.

**Члан 13.**

Трошкови плаћања квара и амортизације на аутомобилу не могу се наплатити и исти падају на терет Корисника.

Овај правилник ступа на снагу 8 дана од дана објављивања на огласној табли.

У Београду 20.12.2018. године.

Објављено на огласној табли 21.12.2018.године.

Деловодни број 1679/2018 од 20.12.2018.г.

ПРЕДСЕДНИК ШКОЛСКОГ ОДБОРА

Данијела Илић